Α.Ε.Κ. Περιστερίου (καλαθοσφαίριση γυναικών)

Η Α.Ε.Κ. Περιστερίου - Δυτικών Προαστίων είναι ελληνικό αθλητικό σωματείο που δραστηριοποιείται στην περιοχή του Περιστερίου, συνοικία της μητροπολιτικής περιοχής των Αθηνών στην Αττική. Δημιουργήθηκε το 1965 από τη συνένωση δύο συνδέσμων φιλάθλων της ποδοσφαιρικής Αθλητικής Ενώσεως Κωνσταντινουπόλεως. Το έμβλημα του συλλόγου με τον δικέφαλο αετό και τα χρώματά του, κίτρινο και μαύρο, αντικατοπτρίζουν σαφώς εκείνα της πολίτικης ομάδας. Με την πάροδο του χρόνου η δραστηριότητα των Περιστεριωτών επεκτάθηκε και στην αυτόνομη αθλητική δραστηριότητα και σήμερα το σωματείο καλλιεργεί το άθλημα της καλαθοσφαίρισης. Διαθέτει τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Κλειστό Γυμναστήριο Ανθούπολης «Κάρβουνο».«Ιστορία συλλόγου», πληροφορίες στον επίσημο ιστότοπο του συλλόγου.

 Ιστορική αναδρομή 
 Δεκαετία 2010 στα Πρωταθλήματα Αττικής 
Την αγωνιστική περίοδο 2009-10 η ομάδα της Α.Ε.Κ. Περιστερίου υποβιβάστηκε μετά από δεκαπενταετή παρουσία στην Α' Κατηγορία Γυναικών που διοργάνωνε η Ένωση Σωματείων Καλαθοσφαίρισης Αττικής. Τυπικά διατηρήθηκε στο Πρωτάθλημα πάνω από τη ζώνη του υποβιβασμού, ωστόσο βάσει κανονισμού την «έσπρωξε» προς τα κάτω ο υποβιβασμός της Αγίας Παρασκευής από την Α2 Εθνική Κατηγορία. Καθήκοντα πρώτου προπονητή διατηρούσε από τον Ιανουάριο του 2010 ο Κώστας Κωστόπουλος, ο οποίος αντικατέστησε τον Μπάμπη Σταυρόπουλο.«Αλλαγή ...σκυτάλης στις γυναίκες! Νέος τεχνικός ο Κώστας Κωστόπουλος», ανάρτηση στο επίσημο ιστολόγιο του συλλόγου, 19 Ιανουαρίου 2010. Ανακτήθηκε 22 Αυγούστου 2024.«Νέο ξεκίνημα για τις γυναίκες», ανάρτηση στο επίσημο ιστολόγιο του συλλόγου, 28 Ιουλίου 2010. Ανακτήθηκε 22 Αυγούστου 2024.

Στο Πρωτάθλημα της Β' Κατηγορίας Αττικής τη χρονιά 2010-11 συμμετείχαν 12 ομάδες συγκεντρωμένες σε έναν κοινό Όμιλο για την Κανονική Περίοδο. Σε αυτό το πλαίσιο η Α.Ε.Κ. συγκέντρωσε 19 νίκες και 3 ήττες, τερματίζοντας στη 2η θέση, πίσω μόνο από τις Αμαζόνες Νέας Ερυθραίας που είχαν μία νίκη περισσότερη. Βάσει της προκήρυξης τις Αμαζόνες ακολούθησαν στην Α' Κατηγορία δύο επιπλέον ομάδες από τις θέσεις 2 έως 5 που θα προέκυπταν μέσω διαδικασίας Play-Offs, με την Α.Ε.Κ. Περιστερίου να παίρνει τελικά το ένα από τα εισιτήρια αυτά.«Βαθμολογία και Αποτελέσματα Β' Κατηγορία Γυναικών Ε.Σ.Κ.Α. 2010-2011», ανάρτηση στο επίσημο ιστολόγιο της Νήαρ Ηστ Καισαριανής. Ανακτήθηκε 22 Αυγούστου 2024.

Έχοντας επιστρέψει στην Α' Κατηγορία Αττικής για την επόμενη περίοδο, 2011-12 η Α.Ε.Κ. Περιστερίου δεν αρκέστηκε στην προσπάθεια αποφυγής του υποβιβασμού, αλλά κυνήγησε με αξιώσεις την είσοδο στα Play-Offs. Ολοκληρώνοντας τη χρονιά με 12 νίκες και 10 ήττες, κατέλαβε την 5η θέση του βαθμολογικού πίνακα, αποτυγχάνοντας στον στόχο αυτό.«Αποτελέσματα Α' ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», 15 Μαρτίου 2012. Ανακτήθηκε 22 Αυγούστου 2024.

Την αγωνιστική περίοδο 2012-13 η ομάδα των Δυτικών Προαστίων δεν επέδειξε τον ίδιο δυναμισμό με αποτέλεσμα να πετύχει χαμηλές επιδόσεις. Σε 22 αγωνιστικές σημείωσε μόλις 2 νίκες με αποτέλεσμα να καταλάβει την 11η και προτελευταία θέση στον τελικό βαθμολογικό πίνακα. Συνεπώς επέστρεψε μετά από δύο περιόδους στη Β' Κατηγορία Αττικής.«Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013. Ανακτήθηκε 22 Αυγούστου 2024.

Παρά το πισωγύρισμα αυτό, την περίοδο 2013-14 η Α.Ε.Κ. Περιστερίου κατόρθωσε να ανατρέψει άμεσα την κακή κατάσταση. Κατέκτησε αήττητη σε 22 αγωνιστικές το Πρωτάθλημα της Β' Κατηγορίας Αττικής, λαμβάνοντας το δικαίωμα της απευθείας ανόδου για την επόμενη χρονιά.«Αποτελέσματα Β' ΕΣΚΑ: Αήττητο πρωτάθλημα για Α.Ε.Κ. Περιστερίου, στα πλέι οφ ο Θρίαμβος!», άρθρο στον ιστότοπο WePlayBall.gr, 26 Μαρτίου 2014. Ανακτήθηκε 22 Αυγούστου 2024.

Έχοντας επιστρέψει στην Α' Κατηγορία Αττικής για τη χρονιά 2014-15, η Α.Ε.Κ. Περιστερίου συνέχισε με τον ίδιο δυναμισμό συλλέγοντας μέχρι το πέρας της Κανονικής Περιόδου 14 νίκες και 8 ήττες. Ισοβάθμισε με τον Προμηθέα Χαλανδρίου, εντούτοις, χάρις στα μεταξύ τους αποτελέσματα κατάφερε να τοποθετηθεί υψηλότερα από εκείνον στην τελική βαθμολογία. Η εξασφάλιση της 4ης θέσης επέτρεψε στην ομάδα να διεκδικήσει την άνοδο μέσω των Play-Offs. Εκεί διασταυρώθηκε με την πρωτοπόρο Αγία Παρασκευή, με τις δύο ομάδες να μεταφέρουν στη σειρά από μία νίκη (68-64 στο Περιστέρι, 70-56 στην Αγία Παρασκευή). Η Αγία Παρασκευή αποδείχθηκε ισχυρότερη πετυχαίνοντας δύο διαδοδικά νικηφόρα αποτελέσματα, 65-54 στην έδρα της και 44-62 στο Περιστέρι, κλείνοντας ουσιαστικά τη χρονιά για την Α.Ε.Κ. Η προκήρυξη προέβλεπε και αγώνα κατάταξης για τις θέσεις 3 και 4, ωστόσο η ομάδα του Περιστερίου απείχε, με αποτέλεσμα να κατακυρωθεί η νίκη και η 3η θέση στον αντίπαλό της, Αμύντα Υμηττού. Στη διάρκεια των δύο αυτών επιτυχημένων περιόδων τον ρόλο της πρώτης προπονήτριας διατηρούσε η Ελένη Καλαϊτζάκη, συνεργασία που ολοκληρώθηκε τον Απρίλιο του 2015.«Παραιτήθηκε η Καλαϊτζάκη!», άρθρο στον ιστότοπο του προπονητή Μάριου Δεσποτάκη, 27 Απριλίου 2015. Ανακτήθηκε 22 Αυγούστου 2024.

Την επόμενη χρονιά, 2015-16 η Α.Ε.Κ. Περιστερίου επέστρεψε στα γήπεδα της Α' Κατηγορίας Αττικής, που ως συνήθως διοργανώθηκε με τη συμμετοχή 12 συλλόγων σε κοινό Όμιλο. Αυτή τη φορά δεν έδειξε καλό αγωνιστικό πρόσωπο, συγκεντρώνοντας μόνο 6 νίκες σε 22 αγωνιστικές. Στον τελικό βαθμολογικό πίνακα της Κανονικής Περιόδου βρέθηκε στην 10η θέση, ωστόσο πάνω από τη ζώνη του υποβιβασμού.«Ιστορικό Ε.Σ.Κ.Α. - Κατηγορίες Πρωταθλημάτων Αγωνιστικής Περιόδου 2015-2016» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.«Ιστορικό Ε.Σ.Κ.Α. - Βαθμολογίες Πρωταθλημάτων Αγωνιστικής Περιόδου 2015-2016» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.

Ανάλογος ήταν και ο τρόπος διεξαγωγής του Πρωταθλήματος Αττικής της επόμενης περιόδου, 2016-17. Το σωματείο του Περιστερίου ολοκλήρωσε τις αγωνιστικές του υποχρεώσεις με απολογισμό 9 νίκες και 11 ήττες. Ισοβάθμισε με την ομάδα της Νέας Κηφισιάς, αλλά χάρις στα μεταξύ τους αποτελέσματα βρέθηκε υψηλότερα από αυτήν στην τελική κατάταξη και ειδικότερα στην 7η θέση. Δεν κινδύνεψε με υποβιβασμό, αλλά δεν εισήλθε και στη φάση των Play-Offs. Τη χρονιά αυτή η Α.Ε.Κ. συμμετείχε και σε δύο αγωνιστικές στα πλαίσια της Β' Φάσης του Κυπέλλου Αττικής. Αρχικά νίκησε στην έδρα της την Τούφα Χαλανδρίου με σκορ 72-53. Ωστόσο κατόπιν γνώρισε με τη σειρά της την ήττα εκτός έδρας από τον Προμηθέα Χαλανδρίου με σκορ 71-52 και έτσι αποκλείστηκε.«Ιστορικό Ε.Σ.Κ.Α. - Κατηγορίες Πρωταθλημάτων Αγωνιστικής Περιόδου 2016-2017» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.«Ιστορικό Ε.Σ.Κ.Α. - Βαθμολογίες Πρωταθλημάτων Αγωνιστικής Περιόδου 2016-2017» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.

Την επόμενη αγωνιστική περίοδο, 2017-18, ο σύλλογος των Δυτικών Προαστίων βελτίωσε περισσότερο την απόδοσή του, με επακόλουθο να ολοκληρώσει την Κανονική Περίοδο έχοντας συλλέξει 13 νίκες και 7 ήττες. Ισοβάθμισε με τον Άγιο Ελευθέριο, ο οποίος όμως βρισκόταν σε πλεονεκτικότερη θέση λόγω των μεταξύ τους αποτελεσμάτων. Η Α.Ε.Κ. περιορίστηκε στην 4η θέση, έχοντας εντούτοις πετύχει τον στόχο της εισόδου στα Play-Offs. Εκεί διασταυρώθηκε με τον πρωτοπόρο Αμύντα Υμηττού, από τον οποίο γνώρισε την ήττα με σκορ 63-35. Καθώς είχε ήδη ηττηθεί από εκείνον δύο φορές στην Κανονική Περίοδο, η τρίτη αυτή νίκη ήταν αρκετή για να ολοκληρωθεί η σειρά.«Α' Ε.Σ.Κ.Α. Γυναικών - Play-off», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 18 Απριλίου 2018. Ανακτήθηκε 22 Αυγούστου 2024. Ακολούθησε ένας αγώνας κατάταξης, στον οποίο η Α.Ε.Κ. κατάφερε να νικήσει εκτός έδρας τον Άγιο Ελευθέριο (46-51), καταλαμβάνοντας οριστικά την 3η θέση για τη χρονιά αυτή. Στη διοργάνωση του Κυπέλλου Αττικής, η κλήρωση ευνόησε την Α.Ε.Κ. με τέτοιο τρόπο ώστε να βρεθεί απευθείας στη «Φάση των 8». Εκεί αντιμετώπισε εκτός έδρας τον Άρη Χολαργού, χάνοντας για ένα πόντο με σκορ 65-64.«Ιστορικό Ε.Σ.Κ.Α. - Κατηγορίες Πρωταθλημάτων Αγωνιστικής Περιόδου 2017-2018» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.«Ιστορικό Ε.Σ.Κ.Α. - Βαθμολογίες Πρωταθλημάτων Αγωνιστικής Περιόδου 2017-2018» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.

Δυναμισμό αντίστοιχο έδειξε η Α.Ε.Κ. Περιστερίου και στο Πρωτάθλημα Α' Κατηγορίας της χρονιάς 2018-19. Το κλείσιμο της Κανονικής Περιόδου είχε απολογισμό 16 νίκες και 6 ήττες, χωρίς να παρατηρηθεί ισοβαθμία, με αποτέλεσμα να καταταγεί στην 3η θέση της βαθμολογίας. Στα Play-Offs διασταυρώθηκε με το 2ο στην κατάταξη, Άρη Χολαργού. Καθεμία από τις δύο ομάδες είχε πετύχει μία νίκη στα μεταξύ τους παιχνίδια, συνεπώς χρειάζονταν δύο νίκες για να διεκδικήσουν περαιτέρω την άνοδο. Στο πρώτο παιχνίδι η Α.Ε.Κ. Περιστερίου «έσπασε» την έδρα του Άρη, με το τελικό σκορ να διαμορφώνεται σε 39-56.«Η 1η αγωνιστική των Play Offs της Α' Γυναικών», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 31 Μαρτίου 2019. Ανακτήθηκε 22 Αυγούστου 2024. Στο επόμενο κέρδισε και πάλι στη δική της έδρα με σκορ 48-42, με αποτέλεσμα να περάσει στη σειρά των Τελικών.«Έχασε από την ΑΕΚ Περιστερίου ο Άρης Χολαργού στα ημιτελικά των play offs της Α’ ΕΣΚΑ Γυναικών», άρθρο στον ιστότοπο της εφημερίδας «Ενυπόγραφα», 3 Απριλίου 2019. Ανακτήθηκε 22 Αυγούστου 2024. Εκεί ο πρωτοπόρος της Κανονικής Περιόδου, Εύνικος, χρειάστηκε μία μόλις νίκη στην έδρα του με σκορ 53-32 για να κατακτήσει τον Τίτλο της χρονιάς, αφήνοντας στην Α.Ε.Κ. τη δεύτερη θέση. Σε ό,τι αφορά το Κύπελλο Αττικής, η Α.Ε.Κ. ξεκίνησε απευθείας από τη Β' Φάση, όπου υποχρέωσε σε ήττα στην Ανθούπολη τον Κρόνο Γέρακα με σκορ 53-48. Τη 2η Αγωνιστική πέρασε άνευ αγώνος μετά από απόσυρση του Αγίου Νικολάου Παλλήνης. Στη «Φάση των 8» η Α.Ε.Κ. Περιστερίου αποκλείστηκε από τον Άρη Χολαργού εκτός έδρας με σκορ 60-50.«Ιστορικό Ε.Σ.Κ.Α. - Κατηγορίες Πρωταθλημάτων Αγωνιστικής Περιόδου 2018-2019» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.«Ιστορικό Ε.Σ.Κ.Α. - Βαθμολογίες Πρωταθλημάτων Αγωνιστικής Περιόδου 2018-2019» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024. Προπονητής της ομάδας τις δύο αυτές χρονιές ήταν ο Νίκος Κόμης,«Α' Ε.Σ.Κ.Α. Γυναικών: Στον Κρόνο Γέρακα ο Νίκος Κόμης», άρθρο στον ιστότοπο KingSport.gr, 18 Μαΐου 2019. Ανακτήθηκε 22 Αυγούστου 2024. τον οποίο διαδέχτηκε τον Ιούνιο του 2019 ο Μάνος Μανουσάκης.«Α' Ε.Σ.Κ.Α. Γυναικών: Κοντά στην ΑΕΚ Περιστερίου ο Μανουσάκης», άρθρο στον ιστότοπο KingSport.gr, 8 Ιουνίου 2019. Ανακτήθηκε 22 Αυγούστου 2024.

Η αγωνιστική περίοδος 2019-20 υπήρξε «ενδιαφέρουσα» από πολλές απόψεις. Για άλλη μια χρονιά η Α.Ε.Κ. βρέθηκε να διεκδικεί την κορυφή απέναντι σε 11 αντιπάλους. Η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος μετά την 20η Αγωνιστική, με δύο να απομένουν πριν τη λήξη της Κανονικής Περιόδου. Εκείνη τη στιγμή η ομάδα του Περιστερίου βρισκόταν στην 1η θέση με συλλογή από 18 νίκες και 2 ήττες (όσες είχε συλλέξει και ο 2ος Αμύντας Υμηττού). Δεν στάθηκε εφικτό να συνεχιστεί το Πρωτάθλημα και έτσι οι βαθμολογίες επικυρώθηκαν όπως ακριβώς είχαν διαμορφωθεί μέχρι την ημέρα διακοπής της αγωνιστικής δράσης, με αποτέλεσμα η Α.Ε.Κ. να κατακτήσει τον πρώτο της τίτλο Α' Κατηγορίας. Οι υποχρεώσεις της ομάδας στο Κύπελλο είχαν, εντούτοις, προλάβει να ολοκληρωθούν ομαλά. Στην 1η Αγωνιστική της Β' Φάσης η Α.Ε.Κ. νίκησε στην έδρα της τον Προμηθέα Χαλανδρίου με σκορ 56-41. Ακολούθως ξεπέρασε και το εμπόδιο του Αγίου Ελευθέριου, ο οποίος επίσης υπέκυψε στην Ανθούπολη με σκορ 62-57. Ωστόσο, η Α.Ε.Κ. ξανά δεν κατάφερε να ξεπεράσει τη «Φάση των 8», γνωρίζοντας τον αποκλεισμό από την Τούφα Χαλανδρίου με σκορ 51-49.«Ιστορικό Ε.Σ.Κ.Α. - Κατηγορίες Πρωταθλημάτων Αγωνιστικής Περιόδου 2019-2020» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.«Ιστορικό Ε.Σ.Κ.Α. - Βαθμολογίες Πρωταθλημάτων Αγωνιστικής Περιόδου 2019-2020» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 22 Αυγούστου 2024.«Αναδιάρθρωση Πρωταθλημάτων Ε.Σ.Κ.Α. 2020-2021», ανακοίνωση στον επίσημο ιστότοπο της Ένωσης Σωματείων Καλαθοσφαίρισης Αττικής, καλοκαίρι 2020. Ανακτήθηκε 22 Αυγούστου 2024.

 Άνοδος στην Α2 Εθνική (2020-σήμερα) 
Στις 20 Σεπτεμβρίου 2020 η ομάδα της Α.Ε.Κ. Περιστερίου - Δυτικών Προαστίων πραγματοποίησε το ντεμπούτο της στον θεσμό του Κυπέλλου Ελλάδος. Στα πλαίσια της 1ης Αγωνιστικής της Α' Φάσης διασταυρώθηκε με την Ηλιούπολη, την οποία αντιμετώπισε εκτός έδρας. Κατόπιν ήττας με οριακή διαφορά, 57-55, αποκλείστηκε από τη συνέχεια της διοργάνωσης.«Πρόγραμμα και Αποτελέσματα Κυπέλλου Ελλάδος Γυναικών 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Κύπελλο Γυναικών: Τα αποτελέσματα της 1ης αγωνιστικής», άρθρο στον ιστότοπο SuperBasket.gr, 20 Σεπτεμβρίου 2020. Ανακτήθηκε 22 Αυγούστου 2024. Από τον προηγούμενο Ιούνιο καθήκοντα πρώτου προπονητή είχε αναλάβει ο Σπύρος Γεωργουδάκης.«Την Α.Ε.Κ. Περιστερίου ανέλαβε ο Γεωγουδάκης», άρθρο στον ιστότοπο basketa.gr, 28 Ιουνίου 2020. Ανακτήθηκε 22 Αυγούστου 2024. Εντούτοις ο τελευταίος δεν είχε ουσιαστικά την ευκαιρία να καθοδηγήσει την ομάδα σε αρκετούς επίσημους αγώνες στα πλαίσια της Α2 Εθνικής Κατηγορίας. Παρά τις προσπάθειες των διοργανωτών να συμβιβάσουν στο μέτρο του δυνατού τη διεξαγωγή των αθλητικών δραστηριοτήτων με τα υγειονομικά μέτρα, το Πρωτάθλημα 2020-21 διακόπηκε και πάλι λόγω COVID-19, αυτή τη φορά μόλις στη 2η Αγωνιστική, με αποτέλεσμα να θεωρηθεί τελικά από την Ομοσπονδία Καλαθοσφαίρισης η χρονιά ως μη γενόμενη.«Βαθμολογίες και Αποτέλεσματα Αγωνιστικής Περιόδου 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«ΕΟΚ: Οριστική διακοπή σε Α2 Γυναικών, Β' και Γ' Εθνική Ανδρών», άρθρο στον ιστότοπο Gazzetta.gr, 15 Ιουνίου 2021. Ανακτήθηκε 22 Αυγούστου 2024.

Τον Ιούνιο του 2021 η τεχνική ηγεσία του συλλόγου πέρασε στα χέρια του Γιάννη Αντωνόπουλου. Το επόμενο φθινόπωρο ο σύλλογος του Περιστερίου επέστρεψε στα γήπεδα για τις υποχρεώσεις του στο Κύπελλο Ελλάδος. Η κλήρωση τον έφερε αντιμέτωπο με τον Αθηναϊκό, ο οποίος, αν και αγωνίστηκε εκτός έδρας, νίκησε με σκορ 39-50, αφήνοντας την Α.Ε.Κ. εκτός συνέχειας.«Πρόγραμμα και Αποτελέσματα Κυπέλλου Ελλάδος Γυναικών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Μπάσκετ γυναικών: Τα αποτελέσματα των σημερινών (26/9) αγώνων του Κυπέλλου Ελλάδας», άρθρο στον ιστότοπο της εφημερίδας «Φως», 26 Σεπτεμβρίου 2021. Ανακτήθηκε 22 Αυγούστου 2024. Το Πρωτάθλημα της Α2 Εθνικής Κατηγορίας της χρονιάς 2021-22, εν μέσω αναδιοργάνωσης λόγω των υγειονομικών μέτρων των προηγούμενων πολλών μηνών, διοργανώθηκε με τη συγκρότηση τεσσάρων Ομίλων. Η Α.Ε.Κ. Περιστερίου τοποθετήθηκε στο 2ο Όμιλο Νότου, με δέκα ακόμη συλλόγους. Την περίοδο αυτή, η οποία ολοκληρώθηκε χωρίς περαιτέρω προβλήματα, συγκέντρωσε 7 νίκες και 13 ήττες. Την ίδια επίδοση είχε και ο Αθηναϊκός που βάσει των μεταξύ τους αποτελεσμάτων τερμάτισε μία θέση υψηλότερα από την Α.Ε.Κ., η οποία τοποθετήθηκε στην 9η θέση της τελικής κατάταξης του Ομίλου. Απέφυγε τον υποβιβασμό μόλις στην τελευταία αγωνιστική, όπου και πέρασε νικηφόρα από την έδρα της Σαντορίνης.«Βαθμολογίες και Αποτέλεσματα Αγωνιστικής Περιόδου 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.«Πέρασε από τη Σαντορίνη η ΑΕΚ Περιστερίου», άρθρο στον ιστότοπο AgapoToBasket.gr, 13 Απριλίου 2022. Ανακτήθηκε 22 Αυγούστου 2024. Από τις αρχές Φεβρουαρίου τον Αντωνόπουλο είχε διαδεχθεί στον πάγκο της ομάδας ο Δημήτρης Ζαχαρίας.«Ζαχαρίας στις γυναίκες!», άρθρο στον ιστότοπο PeristeriSports.gr, 7 Φεβρουαρίου 2022. Ανακτήθηκε 22 Αυγούστου 2024.

Η επιστροφή της ομάδας στην αγωνιστική δράση έλαβε χώρα τον επόμενο Σεπτέμβρη για τον θεσμό του Κυπέλλου Ελλάδος. Εκεί την υποχρέωσε σε εκτός έδρας ήττα ο Κρόνος Αγίου Δημητρίου με το τελικό σκορ να διαμορφώνεται σε 52-37. Συνεπώς δεν είχε το δικαίωμα να συνεχίσει περαιτέρω.«Πρόγραμμα και Αποτελέσματα Κυπέλλου Ελλάδος Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Τα αποτελέσματα στους πρώτους αγώνες του Κυπέλλου Γυναικών», άρθρο στον ιστότοπο Gazzetta.gr, 17 Σεπτεμβρίου 2022. Ανακτήθηκε 22 Αυγούστου 2024. Το Πρωτάθλημα της περιόδου 2022-23 είχε την ίδια ακριβώς μορφή με το προηγούμενο: το Περιστέρι εντάχθηκε στο 2ο Όμιλο Νότου, με επτά ανταγωνιστές στον δρόμο προς την κορυφή. Έχοντας συλλέξει 6 νίκες και 8 ήττες, στον τελικό βαθμολογικό πίνακα της Κανονικής Περιόδου κατέλαβε την 5η θέση.«Βαθμολογίες και Αποτέλεσματα Αγωνιστικής Περιόδου 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket.gr, 5 Μαρτίου 2023. Ανακτήθηκε 22 Αυγούστου 2024. Την τεχνική ηγεσία της ομάδας είχε αναλάβει από τα μέσα Δεκεμβρίου ο Κυριάκος Κοσμίδης με άμεσο συνεργάτη τον Γιάννη Κάργιαννη.«Παραμονή γυναικείου τμήματος Α.Ε.Κ. Περιστερίου στην Α2 Εθνική», ανάρτηση στον επίσημο ιστότοπο του συλλόγου, 3 Απριλίου 2023. Ανακτήθηκε 22 Αυγούστου 2024. Τη χρονιά αυτή διεξήχθησαν για πρώτη φορά Play-outs στην Α2 Κατηγορία δίνοντας στην ομάδα δύο ευκαιρίες να παραμείνει στο επίπεδο των πανελλαδικών πρωταθλημάτων. Σε πρώτη φάση διασταυρώθηκε με την Τερψιθέα Γλυφάδας, που είχε τερματίσει χαμηλότερα από την Α.Ε.Κ. Αμφότεροι οι σύλλογοι μετέφεραν από μία νίκη από την Κανονική Περίοδο και χρειάζονταν δύο ακόμη. Στον πρώτο μεταξύ τους αγώνα η Τερψιθέα «έσπασε» την έδρα του Περιστερίου οριακά, με σκορ 49-50 κάνοντας το 1-2 στη σειρά.«Α2 Γυναικών, Play Out – Στα χέρια της Τερψιθέας η παραμονή», άρθρο στον ιστότοπο SuperBasket.gr, 12 Μαρτίου 2023. Ανακτήθηκε 22 Αυγούστου 2024. Στο επόμενο παιχνίδι η Τερψιθέα «χαμογέλασε» ξανά, πετυχαίνοντας τη νίκη με σκορ 48-41.«Α2 Γυναικών, Play Out – Κέρδισε την παραμονή της η Τερψιθέα», άρθρο στον ιστότοπο SuperBasket.gr, 19 Μαρτίου 2023. Ανακτήθηκε 22 Αυγούστου 2024. Παρά την έκβαση αυτή, η Α.Ε.Κ. είχε το δικαίωμα να διεκδικήσει ακόμη την παραμονή της σε έναν και μοναδικό αγώνα απέναντι στον Πανιώνιο, ομάδα του έτερου Ομίλου. Σε ουδέτερη γήπεδο στο Μοσχάτο ο σύλλογος του Περιστερίου πέτυχε όντως τη νίκη με σκορ 56-64.«Υποβιβάστηκε η γυναικεία ομάδα μπάσκετ του Πανιωνίου», άρθρο στον ιστότοπο Nstv.gr, 3 Απριλίου 2023. Ανακτήθηκε 22 Αυγούστου 2024.«Αποτέλεσματα Play-Offs και Play-Outs Α2 Εθνικής Κατηγορίας Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.

Το επόμενο φθινόπωρο η Α.Ε.Κ. Περιστερίου απέτυχε για τέταρτη φορά να πάρει την πρώτη της νίκη στα πλαίσια του Κυπέλλου Ελλάδος. Αυτή τη φορά γνώρισε την ήττα στην έδρα της από τα Μελίσσια με σκορ 52-57 και αποκλείστηκε.«Πρόγραμμα και Αποτελέσματα Κυπέλλου Ελλάδος Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Κύπελλο Γυναικών: Τα αποτελέσματα της 1ης αγωνιστικής της Α’ φάσης», άρθρο στον ιστότοπο eBasket.gr, 21 Σεπτεμβρίου 2023. Ανακτήθηκε 22 Αυγούστου 2024. Ήδη από τον Ιούνιο του 2023 στη θέση του πρώτου προπονητή είχε προσληφθεί ο Αντώνης Παπαδέλος.«Ανακοίνωση συνεργασίας με Παπαδέλο Αντώνη», ανάρτηση στον επίσημο ιστότοπο της ομάδας, 24 Ιουνίου 2023. Ανακτήθηκε 22 Αυγούστου 2024. Το Πρωτάθλημα της αγωνιστικής περιόδου 2023-24 επανήλθε στην παλαιά του μορφή με τη συγκρότηση μόνο δύο Ομίλων, ένα για τον Βορρά και ένα για τον Νότο. Στα πλαίσια του δεύτερου, τον οποίο συνέθεσαν 14 σύλλογοι, η Α.Ε.Κ. Περιστερίου συγκέντρωσε κατά την Κανονική Περίοδο 17 νίκες και 9 ήττες. Σαν αποτέλεσμα τοποθετήθηκε αρκετά υψηλά, στην 5η θέση της τελικής κατάταξης. Καθώς δεν πέρασε στα Play-offs, αυτή ήταν και οριστικά η θέση της ομάδας για τη χρονιά.«Βαθμολογίες και Αποτέλεσματα Αγωνιστικής Περιόδου 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Α2 Γυναικών (26η αγ.): Δάφνη Αγίου Δημητρίου και Ανόρθωση Βόλου έκλεισαν τις τετράδες των Playoffs», άρθρο στον ιστότοπο Basketa.gr, 29 Απιρλίου 2024. Ανακτήθηκε 22 Αυγούστου 2024.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις2020-21 2Α2 Εθνική - - Διεκόπη - - ? 1η - Α' Φάσης 1-  -  -2021-22 2Α2 Εθνική 9 - 7-13 - - ? 1η - Α' Φάσης 1-  -  -2022-23 2Α2 Εθνική 5 Play-Outs 6-8 - 1-2 ? 1η - Α' Φάσης 1-  -  -2023-24 2Α2 Εθνική 5 - 17-9 - - ? 1η - Α' Φάσης 1-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Λίλιαν Ζουρνή   Βασιλική Λούκα   Σοφία Μουστάκα  Αθανασία Μπακαλέξη  Κατερίνα Σερέτη

+ΠροπονητέςΕθνΟνοματεπώνυμοΘητεία  Μπάμπης Σταυρόπουλος  ???? - Ιαν 2010  Κώστας Κωστόπουλος  Ιαν 2010 - ????  Πετρακάκης    Παπαδάτος    Ελένη Καλαϊτζάκη  ???? - Απρ 2015  Νίκος Κόμης  ???? - Ιουν 2019   Μάνος Μανουσάκης  Ιουν 2019 - Ιουν 2020  Σπύρος Γεωργουδάκης  Ιουν 2020 - ????  Γιάννης Αντωνόπουλος  Ιουν 2021 - Ιαν 2022  Δημήτρης Ζαχαρίας  Φεβ 2022 - Δεκ 2023  Κυριάκος Κοσμίδης  Δεκ 2023 - Μαι 2023  Αντώνης Παπαδέλος  Ιουν 2023 - Δεκ 2024

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2024-25, η Α.Ε.Κ. Περιστερίου - Δυτικών Προαστίων λαμβάνει μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης, και ειδικότερα στο 2ο Όμιλο (αποτελεί ουσιαστικά το 2ο Όμιλο Νότου).

Σε ό,τι αφορά τον θεσμό του Κυπέλλου Ελλάδος, ο σύλλογος κληρώθηκε στην πρεμιέρα της Α' Φάσης απέναντι στον Ανδρογέα, ο οποίος μάλιστα πραγματοποιούσε το ντεμπούτο του στη διοργάνωση. Στον αγώνα αυτό που διεξήχθη στην Κρήτη, η Α.Ε.Κ. Περιστερίου επικράτησε με σκορ 52-64. Στη 2η Αγωνιστική υποδέχτηκε στην έδρα της την έμπειρη Αγία Παρασκευή, από την οποία τελικά γνώρισε τον αποκλεισμό με σκορ 46-58.«Πρόγραμμα και Αποτελέσματα Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 3 Ιανουαρίου 2025.«Βαθμολογία και Πρόγραμμα Κυπέλλου Ελλάδος Γυναικών Αγωνιστικής Περιόδου 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 3 Ιανουαρίου 2025.«Κύπελλο Γυναικών: Πρόκριση για ΑΕΚ Περιστερίου, 64-52 τον Ανδρογέα», άρθρο στον ιστότοπο AllStarBasket.gr, 15 Σεπτεμβρίου 2024. Ανακτήθηκε 3 Ιανουαρίου 2025.«Κύπελλο μπάσκετ γυναικών: Προκρίθηκαν στη β’ φάση Αγία Παρασκευή και Άρης Χολαργού – Εκτός η Νέα Ιωνία», άρθρο στον ιστότοπο της εφημερίδας «Ενυπόγραφα», 22 Σεπτεμβρίου 2024. Ανακτήθηκε 3 Ιανουαρίου 2025.

Έδρα του συλλόγου είναι απότ το 2015 το Κλειστό Γυμναστήριο «Κάρβουνο» στην Ανθούπολη. Πρόεδρος του διοικητικού συμβουλίου είναι ο Αθανάσιος Παπαθάνος, γενικός αρχηγός ο Ιωάννης Κάτσενος και υπεύθυνος του τμήματος ο Γεώργιος Νάος. Καθήκοντα πρώτου προπονητή διατηρούσε μέχρι τις αρχές Δεκεμβρίου ο Αντώνης Παπαδέλος με άμεσο συνεργάτη τον Σάββα Αλεξόπουλο.«Α.Ε.Κ. Περιστερίου: Με Παπαδέλο ξανά στον πάγκο, πρώτη μεταγραφή η Σταμούλου», άρθρο στον ιστότοπο της εφημερίδας «Φως», 27 Ιουνίου 2024. Ανακτήθηκε 21 Αυγούστου 2024.«Απολύθηκε ο Παπαδέλος από την ΑΕΚ Περιστερίου – Ερχονται ανακατατάξεις στην Α2», άρθρο στον ιστότοπο WBasket.gr, 4 Δεκεμβρίου 2024. Ανακτήθηκε 3 Ιανουαρίου 2025.«Α2 γυναικών, ΑΕΚ Περιστερίου - Παρελθόν ο Παπαδέλος παρά την καλή πορεία», άρθρο στον ιστότοπο SuperBasket.gr, 5 Δεκεμβρίου 2024. Ανακτήθηκε 3 Ιανουαρίου 2025. Το ρόστερ της Α.Ε.Κ. Περιστερίου για την αγωνιστική περίοδο 2024-2025 συνθέτουν οι παρακάτω αθλήτριες:

 Α.Ε.Κ. Περιστερίου - Δυτικών Προαστίων - Roster 2024-25
 Αρ. Εθν. Όνοματεπώνυμο Θέση Γέννηση Ύψος 4  Τσιούνη, Ξανθή 2  168 cm 5  Λαδά, Καλυψώ 2  170 cm 6  Κοκορέτσα, Ελενα 1  165 cm 7  Τζίμη, Πολυξένη 1  165 cm 8  Ράπτη, Παγώνα 4  177 cm 9  Θεοδοσουλάκη, Αθηνά 1  170 cm 10  Χρηστάκη, Αγγελίνα 2  171 cm 11  Τάρλα, Ευδοξία 3  182 cm 13  Σταμούλου, Μαρκέλλα 5  187 cm 14  Καζούρη, Γαβριέλα 4  182 cm 15  Πανούτσου, Σπυριδούλα 5  178 cm 18  Τζίβα, Αναστασία 4  178 cm 22  Μονεμβασίου, Ελένη 2  173 cm
 Προπονητής: Υπηρεσιακοί   Ενημέρωση: 3 Ιανουαρίου 2025

 Τμήματα υποδομής 
Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Αττικής σε επίπεδο Κορασίδων και Νεάνιδων.

 Παραπομπές 

 Εξωτερικοί σύνδεσμοι 

 Α.Ε.Κ. Περιστερίου - Δυτικών Προαστίων, επίσημος ιστότοπος.


 Α.Ε.Κ. Περιστερίου - Δυτικών Προαστίων, επίσημο κανάλι στο YouTube.
 Α.Ε.Κ. Περιστερίου - Δυτικών Προαστίων, παλαιότερο επίσημο ιστολόγιο (ανενεργό).

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.Σ.Κ.Α.